กลิ้งไว้ก่อนพ่อสอนไว้

กลิ้งไว้ก่อน พ่อสอนไว้ นำมาสร้างครั้งแรกเป็นภาพยนตร์ไทย ออกฉายเมื่อกลางปี พ.ศ. 2534 กำกับภาพยนตร์โดย คิง-สมจริง ศรีสุภาพ นำแสดงโดย มอส ปฏิภาณ และ ศักดิ์สิทธิ์ แท่งทอง
กลิ้งไว้ก่อนพ่อสอนไว้เป็นภาพยนตร์วัยรุ่นที่โด่งดังมากมาก สร้างสถิติภาพยนตร์ไทยที่ทำรายได้สูงที่สุดในประวัติศาตร์ในเวลานั้น คือเป็นภาพยนตร์ไทยเรื่องแรกที่ทำรายได้เกิน 25 ล้านบาท เป็นผลงานภาพยนตร์เรื่องแรกของ มอส ปฏิภาณ และ ศักดิ์สิทธิ์ แท่งทอง และยังได้แจ้งเกิดพวกเขาในวงการบันเทิง
กลิ้งไว้ก่อน พ่อสอนไว้ เป็นเรื่องของ 4 หนุ่มนักเรียนชั้น ม.6 กลุ่มหินกลิ้ง ที่เป็นก๊วนแสบประจำโรงเรียน นักเรียนรุ่นน้องชั้น ม.5 อยากสืบทอดเจตนารมณ์
ซึ่งในอีกหลายปีต่อมา คิง สมจริง ผู้กำกับหนังเรื่องนี้ซึ่งในขณะนั้นเป็นผู้บริหาร โพลีพลัส ได้หยิบหนังเรื่องนี้มาปัดฝุ่นทำใหม่ในรูปแบบละครโดยในตอนแรกๆของเรื่อง มอส ปฏิภาณ นักแสดงจากเวอร์ชันหนังได้ให้เกียรติมาร่วมรับเชิญในฐานะรุ่นพี่หินกลิ้งและยังมี ชาตรี ชมพู นักแสดงอีกคนจากในหนังก็กลับมารับบทเดิมอีกครั้งคือ อาจารย์สุรวุฒิ โดยหลายอย่างจากเวอร์ชันหนังยังคงอยู่แต่ได้มีการดัดแปลงให้ทันสมัยขึ้น

**เนื้อเรื่อง**
กลิ้งไว้ก่อนพ่อสอนไว้ เป็นเรื่องราวของเด็กนักเรียนชั้น ม.6 กลุ่มหนึ่ง ชื่อ กลุ่มหินกลิ้ง มี ก้าน (มอส - ปฏิภาณ ปฐวีกานต์) ประธานกลุ่มหินกลิ้ง ผู้มีพรสวรรค์ทางด้านศิลปะ แต่ชอบใช้ในทางที่ไม่ค่อยได้เรื่อง, หมี (แท่ง - ศักดิ์สิทธิ์ แท่งทอง) เป็นนักรัก แต่อกหักตลอดเรื่อง, บิ๊ก ประธานชมรมบาสเก็ตบอลหน้าตาดี แต่ตดเหม็นมาก และก๋อย ผู้มีความสามารถทางด้านภาษาไทย คือพูดติดอ่างทุกคำ พวกเขาทั้งสี่เป็นกลุ่มนักเรียนแสบซ่า สร้างปัญหาให้กับโรงเรียนทุกปี
แต่อย่างไรก็ตาม ก็ยังมีรุ่นน้อง ม.5 ชื่อ แฉก (โมทย์ - ปราโมทย์ แสงศร) ที่ขอสืบทอดเจนารมย์ของกลุ่มหินกลิ้งต่อไป กลุ่มหินกลิ้งถูกสบประมาทจากกลุ่มเพื่อนผู้หญิงว่า เป็นกลุ่มบ๊วย ไม่มีอนาคต อยู่เสมอ แต่กลุ่มหินกลิ้งก็ไม่หยุดซ่า สร้างวีรกรรมมิได้หยุดหย่อน พวกเขาได้ไปมีเรื่องทะเลาะวิวิทกับนักเรียนต่างโรงเรียนเพราะไปแย่งจีบหญิงคนเดียวกัน ทำให้พวกเขาถูกทำทัณฑ์บน และพวกเขาได้ไปมีเรื่องกับเด็กนักเรียนต่างห้องที่เกเรไม่แพ้กัน ชื่อ กรด (เอ - วิทิต แลต) มีฝีมือในการชู้ตบาสที่ไม่มีใครเหมือน การมีเรื่องในครั้งนี้เป็นจุดเริ่มต้นสัมพันธภาพระหว่างเพื่อน กรด ได้เข้ามาอยู่ในกลุ่มหินกลิ้งในเวลาต่อมา
วันหนึ่ง แฉกถูกคู่อริที่เคยมีเรื่องกันครั้งก่อนตีหัวสลบเกือบเอาชีวิตไม่รอด และกรด ต้องลาออกจากโรงเรียนไปทำงานเพราะไม่มีเงินเรียน ก้านเริ่มตระหนักถึงเรื่องความไม่แน่นอน และอนาคตของตัวเอง พวกเขากลับตัวกลับใจ เริ่มต้นเป็นคนดีของพ่อแม่ ครู อาจารย์ และเพื่อน ก่อนจบการศึกษาทุกคนได้มีส่วนร่วมในการทำกิจกรรมครบรอบ 25 ปีของโรงเรียน ก่อนถึงวันงาน ก้านตั้งปณิธานกับตัวเองและเพื่อนๆ ว่า "พรุ่งนี้จะเป็นวันของเรา" วันงานพวกเขาตั้งใจทำอย่างดีที่สุด และแล้วทุกกิจกรรมที่พวกเขาทำล้วนประสบความสำเร็จสร้างความภาคภูมิใจให้กับตัวของพวกเขาเอง ว่า ครั้งหนึ่ง พวกเขาเคยทำประโยชน์ให้กับโรงเรียนที่พวกเขารักเช่นกัน หลังจากนี้พวกเขาจะต้องแยกย้ายไปตามทางของตัวเอง พวกเขามีฝันความฝันและต้องทำให้เป็นจริงให้ได้ เพราะพวกเขาเชื่อว่า "พรุ่งนี้จะเป็นวันของเรา"

**นักแสดง **

**รุ่น 1 ฉบับภาพยนตร์ (พ.ศ. 2534)**
 ปฏิภาณ ปฐวีกานต์ รับบท สงกรานต์ (ก้าน)- ศักดิ์สิทธิ์ แท่งทอง รับบท โอฬาร (หมี)- ณัฐสิมา คุปตะวาทิน รับบท นิ่ม- สะแกวัลย์ ยงใจยุทธ รับบท หญิงแอ๋ว- ศักดิ์ศิลป์ สุวรรณเกต รับบท มั่นใจ (กร๋อย)- ธีรวัฒน์ อรัญยะนาค รับบท กฤษฎาง (บิ๊ก)- วิทิต แลต รับบท ทรงกลด (กรด)- ปราโมทย์ แสงศร รับบท แฉก- จันทร์จิรา จูแจ้ง รับบท อาจารย์พัดชา- สหัสชัย ชุมรุม รับบท อาจารย์เกื้อ- ชาตรี ชมพู รับบท อาจารย์สุรวุฒิ- ผอูน จันทรศิริ รับบท อาจารย์จงดี- สุประวัติ ปัทมสูต รับบท ผู้อำนวยการ- สายธาร นิยมการณ์ รับบท เพื่อนนักเรียนแอบถ่ายรูป- สุธิตา เกตานนท์ รับบท เพื่อนนักเรียน

**รุ่น 1 ฉบับละครโทรทัศน์ (พ.ศ. 2545)**
 สุวินิต ปัญจมะวัต รับบท กล้า หรือต้นกล้า- พงศกร มหาเปารยะ รับบท ปกป้อง หรือ ป้อง- กิตติศักดิ์ อัศวศิริชัยกุล  รับบท พี หรือพีศิลป์- อัครินทร์ ศิวพรพิทักษ์  รับบทกร๋อย หรือยินดี- ดนัย ตันธนะศิริวงศ์  รับบท กรดหรือมงกรด- นครินทร์ กุลกัลยาดี (ปัจจุบันได้เปลี่ยนชื่อเป็น จิตตริน กุลกัลยาดี) รับบท โมน- กุลธิดา อักษรนันทน์ รับบท เท็นสิบ หรือ เดือนสิบ- ญาดานุช โรจจนวัฒน์ รับบท เกี๊ยวซ่า- ดีออน คอลีย์  รับบท อาโป- กาญจน์คนึง  เนตรสีทอง รับบท จงรัก- ชาตรี ชมพู รับบท อาจารย์สุรวุฒิ- สุเทพ ประยูรพิทักษ์ รับบท ผู้อำนวยการ

**รุ่น 2 ฉบับละครโทรทัศน์ (พ.ศ. 2547)**
 บุญฤทธิ์ ดุจพิบูลย์ผล รับบท เก่งกาจ หรือ เก่ง- ภานุรุจ เก่งชน รับบท แน่วแน่ หรือ แน่ว- โชคชัย บุญวรเมธี รับบท บอยไท หรือ บอย- พิมพ์เพทาย เวนธ์เวิร์ธ รับบท ไอวี่- ชโลทร กาหลง รับบท ไวไว- ชญานี ธิติมูล รับบท อิงฟ้า
*ณัฐนิชา เชิดชูบุพการี รับบทเป็น รุ้งมุก

**รุ่น 3 ฉบับละครโทรทัศน์ (พ.ศ. 2549)**
 ภานุรุจ เก่งชน รับบท แน่วแน่ หรือ แน่ว- ฌอห์น จินดาโชติ รับบท กึกก้อง หรือ ก้อง- อลัน ยงยืนนาน รับบท ยูยะ- มิตรชัย ใจสงฆ์ รับท กัมพ์- ภาณุพงศ์ เศรษฐเสถียร รับบท เดี่ยว หรือ เดี่ยวไฮเทค- พชร กระต่ายทอง รับบท ชายน้อย- ภัทรนันท์ จามิกรณ์ รับบท เคนโด้- ภูมมุสิทธิ์ ตั้งพินิจการ รับบท วินเนอร์- วิริยะ จิตภักดี รับบท ชายพจน์- พิมพ์เพทาย เวนธ์เวิร์ธ รับบท ไอวี่- ชโลทร กาหลง รับบท ไวไว- ชญานี ธิติมูล รับบท อิงฟ้า
*บัณฑิตา ศรีนวลนัด รับบทเป็น ใจใส

**เพลงประกอบภาพยนตร์**
 พรุ่งนี้เป็นวันของเรา ร้องโดย มอส ปฏิภาณ และ ณัฐสิมา คุปตะวาทิน- หนาวดึ๋ง ร้องโดย ศักดิ์สิทธิ์ แท่งทอง

**เพลงประกอบละคร**
 กลิ้งเพื่อนแท้- คงไม่ต้องบอก

**รางวัลที่ได้รับ**
 รางวัลพระราชทานพระสุรัสวดี (ตุ๊กตาทอง) ปี พ.ศ. 2534
** รางวัลพิเศษ ภาพยนตร์ยอดเยี่ยม (ประเภทรายได้ในกรุงเทพฯ สูงสุด)

**เกร็ดข้อมูล**
 มีนักแสดงประกอบเข้าร่วมฉากในภาพยนตร์ ซึ่งได้กลายเป็นนักแสดงในเวลาต่อมา ได้แก่ ชไมพร สิทธิวรนันท์ สายธาร นิยมการณ์ และ สุธิตา เกตานนท์- ในฉากสุดท้ายของตอนจบในฉบับละครคือหลายสิบปีต่อมาหลังจากกลุ่มหินกลิ้งได้ปิดตำนานลง มาริโอ้ เมาเร่อ ซึ่งในขณะนั้นยังไม่มีชื่อเสียงได้ร่วมแสดงเป็นนักแสดงประกอบโดยรับบทเป็น ก้านยม หรือ ก้าน นักเรียนใหม่ของโรงเรียนดำรงวิทยาที่หวังจะฟื้นกลุ่มหินกลิ้งขึ้นมาอีกครั้งหนึ่งแต่ถูกอาจารย์สุรวุฒิห้ามปรามเอาไว้

**อ้างอิง**

**แหล่งข้อมูลอื่น**
  tangsaksit.com date=2008-02-06  แท่งศักดิ์สิทธิ์ดอตคอม-  Mos-Fanclub.com date=2008-06-11 
หมวดหมู่:ภาพยนตร์ไทยที่ออกฉายในปี พ.ศ. 2534
หมวดหมู่:ภาพยนตร์ที่กำกับโดย สมจริง ศรีสุภาพ
หมวดหมู่:ภาพยนตร์มัธยมปลายไทย
หมวดหมู่:ภาพยนตร์วัยรุ่นไทย
หมวดหมู่:ภาพยนตร์โดยไท เอ็นเตอร์เทนเมนต์